จัดเต็ม! ธนาคาร-สถาบันการเงิน ออกโปรโมชั่นสุดคุ้มในงานมหกรรมการเงิน “Money Expo Korat 2016”
จัดเต็ม! ธนาคาร-สถาบันการเงิน ออกโปรโมชั่นสุดคุ้ม ในงานมหกรรมการเงิน "Money Expo Korat 2016" พร้อมนำเสนอบริการทางการเงินและการลงทุนให้ประชาชน
29 ก.ค. 2559

นายสันติ วิริยะรังสฤษฎ์ ประธานจัดงานมหกรรมการเงิน Money Expo เปิดเผยถึงงานมหกรรมการเงิน โคราช ครั้งที่ 10 Money Expo Korat 2016 ที่จัดขึ้นในวันที่ 5-7 สิงหาคม 2559 ภายใต้แนวคิด “Digital Life Digital Money ชีวิตดิจิทัล การเงินดิจิทัล” ว่า ธนาคารและสถาบันการเงิน รวมทั้งหน่วยงานภาครัฐและเอกชนที่เข้าร่วมงานมหกรรมการเงินโคราช ครั้งที่ 10 รวม 30 แห่งมีความพร้อมอย่างเต็มที่ที่จะมานำเสนอบริการทางการเงินและการลงทุนให้กับประชาชนในจังหวัดนครราชสีมาและจังหวัดในภาคอีสานตอนล่าง
สำหรับธนาคารและสถาบันการเงินที่เข้าร่วมงาน Money Expo Korat 2016 นอกเหนือจากบริการทางการเงินที่ครบวงจร ทั้งสินเชื่อบ้าน สินเชื่อรถยนต์ สินเชื่อส่วนบุคคล สินเชื่อเพื่อการศึกษา สินเชื่อเอสเอ็มอี บัตรเครดิต บัตรกดเงินสด เงินฝากทุกประเภท รวมทั้งประกันชีวิต/ประกันภัย/ประกันสุขภาพแล้ว ยังได้จัดเตรียมแคมเปญโปรโมชั่นพิเศษมาแข่งขันกันอย่างดุเดือดภายในงานเช่นอัตราดอกเบี้ยเริ่มต้น 0% รวมถึงการลุ้นรางวัลชิงโชคและของแจกของแถมมากมาย
“ธนาคารและสถาบันการเงินที่เข้าร่วมงานได้เตรียมโปรโมชั่นสุดพิเศษมามอบให้กับประชาชนในจังหวัดนครราชสีมาและจังหวัดรอบนอกอย่างเต็มที่ เช่น สินเชื่อบ้านดอกเบี้ย 0% นาน 6 เดือน, รีไฟแนนซ์บ้าน ลุ้นรับทองแท่งหนัก 10 บาท/รถมอเตอร์ไซค์ยามาฮ่า ฟีโน่ 120, สินเชื่อเอสเอ็มอีดอกเบี้ย 4% รับฟรี iPad mini, เงินฝากลุ้นรถ/ลุ้นทอง, ซื้อประกันชีวิต รับทองคำแท่งหนัก 25 บาท พร้อมเปิดให้มีการลงทะเบียนพร้อมเพย์และทำบัตรเอทีเอ็มชิฟการ์ด โดยผู้สมัครมีสิทธิ์ลุ้นรับสร้อยคอทองคำภายในงาน เป็นต้น”
ทั้งนี้ภายในงานยังจัดให้มีการสัมมนาการลงทุนในหัวข้อ “เลือกหุ้นสตรอง ท้าความผันผวน” ในวันเสาร์ที่ 6 สิงหาคม 2559 เวลา 13.00-16.00 น. ณเวทีกิจกรรมกลางโดยกูรูด้านการลงทุน ได้แก่ นายประกิต สิริวัฒนเกตุ ผู้อำนวยการฝ่ายวิจัย บริษัทหลักทรัพย์กสิกรไทย จำกัด, นายธวัชชัย อัศวพรไชย รองกรรมการผู้จัดการ บริษัทหลักทรัพย์ เอเอสแอล จำกัด และ นายณัฐวัฒน์ อ้นรัตน์ ผู้อำนวยการฝ่ายค้าหลักทรัพย์ บริษัทหลักทรัพย์ซีไอเอ็มบี (ประเทศไทย) จำกัด
พร้อมด้วยความบันเทิงจากกองทัพศิลปินดาราที่จะมาร่วมสนุกและเปิดการแสดงมินิคอนเสิร์ตให้สัมผัสกันอย่างใกล้ชิด ได้แก่ หมอก้อง สรวิชญ์, ตุ๊กกี้ ชิงร้อย, ตูมตาม The Star 7, บิ๊ก The Star 12, ไต้ฝุ่น KPN, มุก วรนิษฐ์, อาร์ อาณัตพล, ทอม Room39 เป็นต้น
แคมเปญโปรโมชั่นเด่นในงาน Money Expo Korat 2016
-ธนาคารออมสิน : สินเชื่อบ้าน อัตราดอกเบี้ย 0% ต่อปี นาน 6 เดือน, รีไฟแนนซ์บ้าน ลุ้นรับทองคำแท่งหนัก 10 บาท/รถมอเตอร์ไซค์ยามาฮ่า ฟีโน่ 120, ทรัพย์ NPA ลดราคาพิเศษ 20%, สินเชื่อเอสเอ็มอีดีเว่อร์ อัตราดอกเบี้ย 4.99% ต่อปี, สินเชื่อเอสเอ็มอีสตาร์ทอัพ อัตราดอกเบี้ย 3.99% ต่อปี
-ธนาคารกรุงศรีอยุธยา : สินเชื่อบ้านกรุงศรี อัตราดอกเบี้ย 0%ต่อปี 3 เดือนแรก, ทรัพย์ NPA ราคาลดสูงสุด 35%, สินเชื่อ SME รับฟรี Krungsri Gift Card มูลค่าสูงสุด 12,000 บาท
-ธนาคารกรุงเทพ : สินเชื่อบ้านบัวหลวงพูนผล รู้ผลอนุมัติภายใน 1 วัน
-ธนาคารไทยพาณิชย์ : สินเชื่อบ้าน ฟรี Gift Voucher Home Pro มูลค่าสูงสุด 10,000 บาท, สินเชื่อเอสเอ็มอี รับฟรี iPad mini, สินเชื่อบุคคล อัตราดอกเบี้ย 0% ต่อปี นาน 3 เดือน, ผูกบัญชีพร้อมเพย์ ลุ้นทองทุกเดือน น้ำหนักรวม 1,200 บาท
-ธนาคารธนชาต : สินเชื่อรถแลกเงิน นำรถมาแลกเงิน ลุ้นโชค 2 ต่อต่อที่ 1 ลุ้นทองทุกเดือนต่อที่ 2 ลุ้นรางวัลใหญ่ เชฟโรเลต โคโลราโด รุ่นใหม่
-ธนาคารกรุงไทย : สินเชื่อบ้าน อัตราดอกเบี้ย 0.99% ต่อปี นาน 9 เดือน, สินเชื่อบุคคลกรุงไทย Super Easy อัตราดอกเบี้ย 15% ต่อปี, ผูกบัญชีกรุงไทย พร้อมเพย์ ลุ้นฟรี รถยนต์นิว ฮอนด้าซีวิค 3 คัน, Galaxy S7 edge 150 เครื่อง และ E-money มูลค่า 500 บาท 4,850 รางวัล
-ธนาคารซีไอเอ็มบี ไทย : สินเชื่อบ้าน อัตราดอกเบี้ยเฉลี่ย 3 ปีแรก 3.33% ต่อปี, เงินฝากประจำพิเศษ 5 เดือนควบแบงก์แอสชัวรันช์ อัตราดอกเบี้ย 8% ต่อปี, บัตรเครดิต รับสิทธิ์ผ่อน 0% ทุกรายการทั่วโลก นาน 4 เดือน
-ธนาคารเพื่อการเกษตรและสหกรณ์การเกษตร (ธนาคารก.ส.) : เงินฝากออมทรัพย์ทวีโชค “ลุ้นรถ ลุ้นทองลุ้นของรางวัล”, โครงการสินเชื่อ 1 ตำบล 1 SME เกษตร อัตราดอกเบี้ย 4% ต่อปี, สมัครบัตร ATM Chip Card, ลงทะเบียนพร้อมเพย์ รับสิทธิ์ลุ้นรับรางวัลสร้อยคอทองคำ
-ธนาคารพัฒนาวิสาหกิจขนาดกลางและขนาดย่อม (เอสเอ็มอีแบงก์) : สินเชื่อดอกเบี้ยต่ำ (Policy Loan)รับเงินกู้สูงสุด 15 ล้านบาท อัตราดอกเบั้ย 4 % ต่อปี ผ่อนสบายๆ 5 ปี
-ธนาคารทหารไทย : สินเชื่อบ้าน TMB ดอกเบี้ยดีตลอด 3 ปีแรก ยกเว้นค่าเบี้ยประกันอัคคีภัย และค่าประเมินราคาหลักทรัพย์, สินเชื่อบุคคล ทีเอ็มบี รีไฟแนนซ์ อัตราดอกเบี้ย 10% ต่อปี นาน 1 ปี, ME by TMB รับดอกเบี้ย 1.60% ต่อปี
-ธนาคารกสิกรไทย : สินเชื่อบ้าน อัตราดอกเบี้ย 0.59% ต่อปี นาน 12 เดือน, สินเชื่อบุคคล อัตราดอกเบี้ย 16% ต่อปี นาน 60 เดือน, บัญชีเงินฝากทวีทรัพย์ อัตราดอกเบี้ยพิเศษ 2.25% ต่อปี ไม่เสียภาษี
-ธนาคารอาคารสงเคราะห์ (ธอส.) : สินเชื่อบ้าน อัตราดอกเบี้ย 0.50% ต่อปี นาน 9 เดือนแรก ยกเว้นค่าธรรมเนียมการยื่นกู้ คิดค่าประเมินราคาหลักประกันเพียง 1,900 บาท ทุกวงเงินกู้, ทรัพย์ NPA ส่วนลดพิเศษสูงสุด 40% จากราคาปกติ
-กรุงศรี ออโต้ : สินเชื่อรถยนต์/คาร์ ฟอร์แคช อัตราดอกเบี้ยพิเศษ วงเงินกู้สูง อนุมัติเร็ว ดาวน์น้อย ผ่อนสบายสูงสุด 84 เดือน ไม่ต้องมีผู้ค้ำประกัน
-บริษัท อิออน ธนสินทรัพย์ (ไทยแลนด์) จำกัด (มหาชน)หรือ AEONTS : สินเชื่อเงินสด ลุ้นรับ สร้อยคอทองคำหนัก 1 บาท, ผ่อนทอง อัตราดอกเบี้ยพิเศษ 0% 3 เดือน
-บริษัทไทยประกันชีวิต จำกัด (มหาชน)  : ประกันชีวิต เบี้ยประกัน 2 ล้านบาท รับทองคำแท่งหนัก 25 บาท,เบี้ยประกัน 1 ล้านบาท รับทองคำแท่งหนัก 12 บาท, เบี้ยประกัน 5 แสนบาท รับทองคำแท่งหนัก 6 บาท, เบี้ยประกัน 3 แสนบาท รับทองคำแท่งหนัก 3 บาท, เบี้ยประกัน 1 แสนบาท รับทองคำแท่งหนัก 1 บาท